CELEX: 62007TN0432
Language: fi
Date: 2007-11-29 00:00:00
Title: Asia T-432/07: Kanne 29.11.2007 — Ranska v. komissio

26.1.2008   
            
            
               FI
            
            
               Euroopan unionin virallinen lehti
            
            
               C 22/49
            
         Kanne 29.11.2007 — Ranska v. komissio
   (Asia T-432/07)
   (2008/C 22/92)
   Oikeudenkäyntikieli: ranska
   Asianosaiset
   
      Kantaja: Ranskan tasavalta (asiamiehet: G. de Bergues ja A.-L. During)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 3.10.2007 tehty komission päätös 2007/647/EY (1) on kumottava siltä osin kuin siinä ei oteta huomioon tiettyjä kantajan hedelmien ja vihannesten tuottajaorganisaatioiden hyväksi vuosien 2003 ja 2004 tukikausina maksamia menoja.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii riidanalaisen päätöksen kumoamista sillä perusteella, että komissio oli tulkinnut ja soveltanut virheellisesti neuvoston asetuksen N:o 2200/96 (2) 11 artiklaa, kun se katsoi, että Ranskan hallitus ei ollut noudattanut kyseisessä säännöksessä asetettuja edellytyksiä hedelmien ja vihannesten tuottajaorganisaatioiden tunnistamiseksi.
   
      (1)  Tiedoksiannettu numerolla K(2007) 4477, EUVL L 261, s. 28.
   
      (2)  Hedelmä- ja vihannesalan yhteisestä markkinajärjestelystä 28.10.1996 annettu neuvoston asetus (EY) N:o 2200/96 (EYVL L 297, s. 1).